Franca ndalon disa gra në përpjekje për të zbatuar ligjin që ndalon perçet
Qeveria franceze thotë se zbatimi i ligjit për ndalimin e perçeve po ecën pa probleme
Që kur hyri në fuqi ndalimi i perçeve në Francë muajin e kaluar, qeveria thotë se policia ka ndaluar rreth 50 gra që e kanë mbajtur atë në publik. Rreth 27 prej tyre u është ofruar mundësia të paguajnë një gjobë ose të marrin një klasë shtetësie franceze. Një grua e quajtur Mari, ishte mes atyre që u ndaluan. se "Në një intervistë të kohëve të fundit në radion franceze, Ministri i Brendshëm Klod Guo tha se shqetësimet mbi zbatimin e ndalimit të perçes kanë dalë të pabazuara. Para se të hynte në fuqi ndalimi, qeveria franceze vlerësonte se rreth dy mijë gra mbanin perçe në vend. Por theksonte se legjislacioni ishte i rëndësishëm për t’u siguruar që myslimanët konservatorë t’u përmbaheshin ndarjes së qartë të shtetit nga kisha në vend, si dhe për arsye sigurie dhe për të mbrojtur të drejtat e grave. Edhe Belgjika fqinje ka ndërmarrë hapa për zbatimin e një ligji të ngjashëm, ku dhoma e ulët e parlamentit e miratoi legjislacionin në prill. Megjithatë, ndalimi vazhdon të mbetet i debatueshëm, veçanërisht për 5-6 milion myslimanët që jetojnë atje. Disa myslimanë të moderuar e përkrahin ligjin. Por të tjerë, si 24-vjeçarja Jamina, e cila do të vërë perçe, janë kundër tij. Ndalimi ka ngjallur edhe thirrje në faqet e militantëve myslimanë në internet për hakmarrje të armatosur kundër Francës. Kreu i al-Kaidës Osama bin Laden, i cili u vra nga forcat speciale amerikane këtë muaj, e paralajmëroi gjithashtu Francën të mos e ndalonte perçen.